Isabella Rosselliniová

Isabella Fiorella Elettra Giovanna Rosselliniová (* 18. jún 1952, Rím, Taliansko) je talianska herečka, modelka a maliarka.

Život 
Pochádzala z umeleckej rodiny – jej otcom bol taliansky režisér Roberto Rossellini a matkou švédska herečka Ingrid Bergmanová. Narodila sa ako dvojička so sestrou Isottou Ingrid. V detstve žila striedavo v Taliansku a vo Francúzsku. V roku 1971 ukončila v Ríme štúdium kostýmového dizajnérstva a svoje znalosti čiastočne uplatnila ako kostymérka vo filmoch vlastného otca. V roku 1972 sa presťahovala do New Yorku, kde pracovala ako prekladateľka pre agentúru Italian News Bureau a tiež ako učiteľka taliančiny v New School for Social Research. V New Yorku bola tiež reportérkou talianskej televízie RAI.

Koncom 70-tych rokov sa zoznámila a následne vydala za amerického režiséra Martina Scorseseho. Od roku 1982 bola modelkou kozmetickej značky Lancôme. Po rozvode s Scorsesem sa unáhlene vydala za nemeckého modela Jona Wiedemanna, s ktorým tvorila pár do roku 1986. Neskôr žila vo vzťahoch s režisérom Davidom Lynchom (v rokoch 19861991) a s hercom Gary Oldmanom (19941996).

Od polovice 80-tych rokov začala pôsobiť aj ako herečka. Zlomové v jej hereckej kariére bolo účinkovanie v mysterióznom filme Davida Lyncha Modrý zamat (Blue Velvet), v ktorom stvárnila hlavnú úlohu speváčky.

Isabella Rosselliniová sa venuje aj maliarstvu a je autorkou autobiografickej knihy Some of Me (1997, Niečo o mne). S Jonom Widemannom má dcéru Elletru. Má americké aj talianske občianstvo.

Filmografia (výber) 
 1985 Biele noci (White Nights)
 1986 Modrý zamat (Blue Velvet)
 1990 Divokosť v srdci (Wild At Heart)
 1992 Smrť jej pristane (Death Becomes Her)
 1993 Bez strachu (Fearless)
 1994 Nesmrteľná milenka (Immortal Beloved)
 1996 Wyatt Earp 
 1998 Left Luggage
 2002 Impérium (Empire)
 2003 The Tulse Luper Suitcases, Part 1: The Moab Story
 2004 The Tulse Luper Suitcases, Part 2: Vaux to the Sea
 2006 Pochybná sláva (Infamous)
 2006 Brand upon the Brain!
 2008 Milenci (Two lovers)
 2010 Kura na slivkách (Poulet aux prunes)
 2010 La Solitudine Dei Numeri Primi
 2011 Keyhole
 2012 Du vent dans mes mollets
 2013 Enemy
 2013 Joy
 2015 Closet Monster

Iné projekty

Externé odkazy 
 
 

Talianske filmové herečky
Talianske modelky
Osobnosti z Ríma
Osobnosti USA nemeckého pôvodu
Držitelia ceny Independent Spirit Award
Osobnosti USA talianskeho pôvodu
Osobnosti USA švédskeho pôvodu
Talianske osobnosti nemeckého pôvodu
Naturalizované osobnosti USA